**Conceptul**

**Programului de ordine și securitate publică pentru anii 2022 – 2025**

Prezentul Concept este elaborat de Ministerul Afacerilor interne în conformitate cu prevederile pct.34 din Hotărârea Guvernului nr.386/2020 cu privire la planificarea, elaborarea, aprobarea, implementarea, monitorizarea și evaluarea documentelor de politici publice.

|  |  |
| --- | --- |
| **Structura și informația despre noul document de politici publice propus** | |
| 1. **Denumirea documentului** | Programul de ordine și securitate publică pentru anii  2022 – 2025. |
| 1. **Tipul documentului de politici publice care se propune a fi elaborat** | Documentul de politici publice planificat pentru elaborare va cuprinde prevederile Hotărârii Guvernului nr. 386/2020, pct. pct. 9-12, care definesc elementele structurale ale Programului.  Totodată, documentul de politici publice urmează a fi aprobat prin hotărâre de Guvern. |
| 1. **Problema care urmează a fi abordată** | Programul de ordine și securitate publică pentru anii  2022 – 2025 urmează să abordeze probleme care vizează:   1. **siguranța la domiciliu, comunitate/spațiile publice**. Această problemă, indiferent de statistica existentă, se confirmă de datele sondajelor sociologice, care arată că nivelul percepției de siguranță generală în țară este de 30%.[[1]](#footnote-1) Printre factorii care contribuie la respectiva percepție se regăsesc și capacitățile reduse de răspuns ale structurilor de ordine și securitate publică. 2. **siguranța în traficul rutier.** Problema este accentuată de numărul impunător de decese și traumatisme, ca urmare a accidentelor rutiere. Astfel, în anul 2021 a fost înregistrată cea mai înaltă rată de accidente la 100 mii populație față de ultimii patru ani, fiind de 96,9 puncte, precum și de accidentele comise din cauza vitezei - 34,4 puncte. Suplimentar, și rata accidentelor rutiere cu implicarea minorilor la 100 mii copii a înregistrat o creștere semnificativă.   **Accidente rutiere**   |  |  |  |  |  |  | | --- | --- | --- | --- | --- | --- | |  | **2017** | **2018** | **2019** | **2020** | **2021** | | Rata de accidente la 100 mii populație | 95,0 | 95,8 | 96,2 | 75,8 | 96,9 | | Rata de decese la 100 mii populație | 10,9 | 10,0 | 10,3 | 9,2 | 9,8 | | Rata de accidente din cauza vitezei la 100 mii populație | 24,6 | 27,0 | 22,4 | 23,2 | 34,4 | | Rata de copii implicați în accidente la 100 mii de copii (0-17 ani) | 61,6 | 69,7 | 85,2 | 59,7 | 85,8 |   3)**siguranța în cadrul evenimentelor publice.**Această preocupare vine să acopere îngrijorările cetățenilor legate de eliminarea încălcărilor privind dreptul la întrunirile pașnice și la libera exprimare, precum și a altor drepturi garantate de Constituția Republicii Moldova. În context menționăm că, periodic se constată asemenea încălcări. Ultimul caz de încălcare a Articolului 10 al Convenției pentru apărarea drepturilor omului și a libertăților fundamentale, a fost constatat de CEDO la 30.11.2021[[2]](#footnote-2), care a acordat reclamantului 5 850 de euro pentru prejudiciul moral și 1 800 de euro pentru costuri și cheltuieli.  4)**siguranța în zona de securitate.** Îngrijorările legate de integritatea fizică și a patrimoniului populației din zona respectivă, precum și de dreptul la libera circulație *(a persoanelor, mărfurilor și serviciilor),* sunt intensificate și de amenințările regionale în contextul situației din proximitatea țării, cu consecințe asupra ordinii și securității publice.  Fluxul de refugiați din Ucraina pe teritoriul Republicii Moldova implică mai multe amenințări pentru ordinea și securitatea publică. Conform datelor IGPF[[3]](#footnote-3), în perioada 24.02.2022 - 11.04.2022, pe segmentul MD-UA au intrat 375.343 cetățeni ucraineni și au ieșit 276.913 (241.551 pe segmentul MD-RO; 35.362 pe segmentul MD-UA).  În aceeași perioadă, cu referire la cetățenii altor țări, pe segmentul MD-UA au intrat –36.073 cetățeni, au ieșit – 31.549 cetățeni (30.573 pe sectorul MD-RO; 976 pe sectorul MD-UA). În total, la data de 11.04.2022, pe teritoriul Republicii Moldova erau 96.882 cetățeni străini (93.120 cetățeni ucraineni și 3.762 cetățeni ai altor țări), dintre care 48.421 sunt minori. Pe lângă amenințările legate de refugiați, destabilizarea regională implică și alte scenarii posibile cu impact negativ asupra siguranței și ordinii publice din Republica Moldova.  5) ***garanții privind respectarea drepturilor omului, inclusiv în procesul penal.*** Deși, în anul 2021, au fost înregistrate 7 cazuri de tortură și rele tratamente aplicate de angajați MAI persoanelor cu care au intrat în contact în timpul exercitării serviciului public, reprezentând o diminuare semnificativă față de anii precedenți (anul 2017 - 33 cazuri), există îngrijorări legate de încălcările de diferită gravitate comise de angajații sistemului afacerilor interne în procesul exercitării obligațiilor de serviciu. Actualitatea problemei este menținută inclusiv și sub aspectul lipsei condițiilor necesare pentru audiere, întrevederi confidențiale, recunoașterea infractorilor, celulelor tranzit, precum și de informare a persoanelor despre drepturile sale, în special a celor cu dizabilități.  **Soluționarea problemelor abordate în procesul de implementare a Programului de ordine și securitate publică pentru anii 2022-2025, vor contribui la:**  - modernizarea serviciilor de ordine și securitate publică prin instruiri, dotări și dezvoltarea cadrului normativ orientat spre necesitățile populației, cu garantarea respectării drepturilor și libertăților fundamentale ale omului;  - creșterea eficienței în prevenirea fenomenelor infracționale prin aplicarea metodelor și instrumentelor bazate pe analiza informațiilor, oferirii unui răspuns pro-activ la nevoile populației, inclusiv prin cooperarea mai intensă cu comunitatea prin prisma implementării principiilor activității polițienești comunitare;  - sporirea nivelului de siguranță pe drumurile publice, prin extinderea tehnologiilor noi de monitorizare, precum și a metodelor de prevenire prin educare și responsabilizare a participanților în traficul rutier. |
| 1. **Scopul elaborării documentului de politici publice** | Asigurarea climatului de siguranță în comunitate, de ordine și securitate publică a fost și va rămâne o prioritate indispensabilă pentru MAI, care prin structurile sale specializate optează să identifice cele mai eficiente forme și modalități de realizare a acestui deziderat.  Ministerul Afacerilor Interne a experimentat succesiv mai multe modele instituționale, care să răspundă nevoilor de ordine și securitate publică ale comunității, prin elaborarea și punerea în practică inclusiv a unor strategii (programe, concepții) adaptate la situația existentă, într-o anumită fază de dezvoltare socială, după cum urmează:  - Strategia de dezvoltare a Poliției pentru anii 2016-2020 și Planul de acțiuni privind implementarea acesteia (Hotărârea Guvernului nr. 587/2016);  - Strategia de reformare a Trupelor de Carabinieri pentru anii 2017-2020 și Planul de acțiuni privind implementarea acesteia (Hotărârea Guvernului nr. 357/2017);  - Strategia națională de ordine și securitate publică pentru anii 2017 – 2020 și Planul de acțiuni privind implementarea acesteia (Hotărârea Guvernului nr. 354/2017);  - Concepția privind activitatea polițienească comunitară și Planul de acțiuni pe anii 2018-2020 pentru implementarea acesteia (Hotărârea Guvernului nr. 100/2018).  Cu toate acestea, diversele modele de consolidare a capacităților și de organizare a activității autorităților abilitate cu competențe în domeniul ordinii și securității publice, au determinat și abordări controversate în planul aplicării acestora, bazate pe domeniile specifice fiecărei autorități, rămânând un șir de probleme nesoluționate, cum ar fi: existența dublărilor de competențe în asigurarea ordinii și securității publice; procedurile operaționale standard neuniformizate; capacități de analiză reduse etc.  În acest context, pentru asigurarea continuității angajamentelor asumate, corelării cu viziunea strategică a Ministerului Afacerilor Interne, se propune elaborarea Programului de ordine și securitate publică pentru anii 2022-2025, care să răspundă nevoilor și așteptărilor comunității, prin asigurarea unei abordări sistemice în procesul de dezvoltare a domeniului afacerilor interne.  Scopul Programului de ordine și securitate publică pentru anii 2022-2025, îl constituie sporirea gradului de siguranță a populației în comunitate, în traficul rutier și garantarea respectării drepturilor omului în procesul de prestare a serviciilor de ordine și securitate publică, prin:   * modernizarea serviciilor de ordine și securitate publică conform necesităților populației și furnizarea serviciilor de calitate; * reacționarea promptă și eficientă la apelurile de urgență; * consolidarea capacităților profesionale pentru eficientizarea activităților pro-active; * creșterea nivelului de profesionalism, comunicarea și interacțiunea eficientă cu comunitatea; * dezvoltarea infrastructurii adaptate la necesitățile grupurilor vulnerabile; * furnizarea securității la nivel regional; * implementarea tehnologiilor moderne în activitatea angajaților MAI.   În acest context, pentru *garantarea unui mediu sigur de ordine și securitate publică* vor fi asigurate premisele pentru reacționarea rapidă și calitativă la apelurile cetățenilor, va fi revizuită organizarea structurală pentru asigurarea intervențiilor prompte în cele mai îndepărtate locații și va fi pus accent ferm pe prevenirea manifestărilor antisociale.  Pentru *furnizarea serviciilor de calitate,* accent va fi pus pe modernizarea serviciilor de ordine și securitate publică și digitalizarea proceselor aferente domeniului afacerilor interne.  În partea ce ține de *furnizarea securității la nivel regional,* vor fi dezvoltate capacitățile naționale de ordine și securitate publică, dezvoltate și diversificate instrumentele de livrare a suportului operațional prin delegarea forțelor de menținere a ordinii publice și de gestionare a fluxurilor migraționale, cu dezvoltarea capacităților naționale de oferire a asistenței logistice, informaționale și de instruire, inclusiv de pregătire tactică. |
| 1. **Concordanța cu SND** | Programul de ordine și securitate publică pentru anii  2022-2025, este un document de politici publice care derivă din Strategia de dezvoltare în domeniul afacerilor interne 2022 – 2030, și care la rândul său, răspunde exigențelor Strategiei Naționale de Dezvoltare „Moldova 2030”, în special la obiectivul strategic nr. 9 „*Promovarea unei societăți pașnice, sigure și incluzive*”, fiind racordat la Obiectivele de Dezvoltare Durabilă, care fac parte din Agenda 2030 a Organizației Națiunilor Unite.  În conformitate cu prezentul Program, siguranța și securitatea publică este una din cele zece dimensiuni, care formează calitatea vieții:   * reducerea continuă și dinamică a tuturor formelor de violență, în special a violenței în familie și a violenței sexuale (*ținta națională 16.1);* * stoparea abuzului, neglijării, exploatării, traficului și a tuturor formelor de violență și torturii copiilor (*ținta națională 16.2*).   Suplimentar, Programul va asigura realizarea țintelor strategice reflectate la obiectivele strategice ale SND „Moldova 2030” nr. 2 „*Creșterea accesului oamenilor la infrastructura fizică, utilitățile publice”* șinr. 8 „*Asigurarea unei guvernări eficiente și incluzive și a supremației legii”.* |
| 1. **Concordanța cu cadrul bugetar pe termen mediu (CBTM)** | Implementarea Programului de ordine și securitate publică pentru anii 2022-2025 urmează să fie asigurată prin intermediul Programului/subprogramelor „**35 – Afaceri Interne**”:   * **35/01 - Politici și management în domeniul afacerilor interne**; * **35/02 - Ordine și siguranță publică**; * 35/03 - Migrație și azil; * **35/04 - Trupe de carabinieri;** * **35/05 - Servicii de suport în domeniul afacerilor interne;** * 35/06 - Managementul frontierei; * 35/07 - Cercetări științifice aplicate în domeniul afacerilor interne.   Subsidiar, finanțarea Programului va fi realizată în conformitate cu resursele financiare planificate de autoritățile administrative responsabile de realizarea obiectivelor și implementarea acțiunilor planificate și prevăzute anual în bugetul de stat.  Adițional, vor fi identificate și sursele externe de finanțare pentru realizarea integrală a activităților planificate.  La fel, activitățile Programului urmează a fi implementate cu suportul proiectului „*Programului suedez privind reforma Poliției pentru anii 2023-2025*”, care vizează consolidarea parteneriatului Comunitate-Poliție, îmbunătățirea tacticilor și metodelor de instruire a polițiștilor, creșterea capacității Poliției prin prisma oportunităților egale de leadership și al proiectul privind „*Crearea Centrului de justiție familială*”, finanțat de Ambasada SUA în Moldova.  Suplimentar, instruirile pe segmentul domeniul combaterii infracțiunilor motivate de prejudecată, egalitate și non-discrimnare sunt organizate în cadrul proiectelor „Consolidarea accesului la justiție pentru victimele discriminării, infracțiunilor generate de ură și discursurilor de instigare la ură”, co-finanțat de Uniunea Europeană și de Consiliul Europei și pus în aplicare de Consiliul Europei în cadrul Parteneriatului pentru Buna Guvernare II și Proiectul Consiliului Europei „Consolidarea egalității și diversității în Republica Moldova”, finanțat de către Ministerul Afacerilor Externe al Regatului Țărilor de Jos. |
| 1. **Concordanța cu prioritățile guvernamentale și celelalte documente de planificare și de politici publice** | Programul de ordine și securitate publică pentru anii 2022-2025, este un document de politici publice care vine în concordanță cu Programul de activitate al Guvernului „*Moldova vremurilor bune*”, ce abordează direct rata alarmantă a accidentelor rutiere, violenței în familie și a celei sexuale, escrocheriile și furturile, care, în comun au dus la o erodare a gradului de încredere în capacitatea de intervenție a forțelor de ordine publică, precum și la o percepție de reacție la aceste incidente considerată formală și insuficientă.  Programul de ordine și securitate publică pentru anii 2022-2025 va asigura realizarea obiectivului de dezvoltare al Programului de activitate al Guvernului „*Moldova vremurilor bune*” care vizează „*Reducerea cu 15% a infracțiunilor contra vieții și sănătății omului, a violurilor și hărțuirii sexuale și a violenței pe bază de gen, a accidentelor, înecurilor, incendiilor și intoxicațiilor*”.  În acest sens, Guvernul și-a asumat prin Planul de acțiuni al Guvernului pentru anii 2021-2022, aprobat prin HG nr. 235/2021 elaborarea următoarelor documente de politici publice:  elaborarea documentului de politici în domeniul ordine și securitate publică pentru anii 2022-2027, conform acțiunii 24.1.5;  elaborarea Programului de dezvoltare a Inspectoratului General de Carabinieri pentru anii 2022-2024, conform acțiunii 24.1.6;  elaborarea Programului de dezvoltare a Inspectoratului General al Poliției, conform acțiunii 24.1.7.  Suplimentar, Programul de ordine și securitate publică pentru anii 2022-2025 vine în concordanță și cu:  Planul național de acțiuni în domeniul drepturilor omului pentru anii 2018–2022, aprobat prin HP nr.89/2018;  Programul național de incluziune socială a persoanelor cu dizabilități pentru anii 2017-2022, aprobat prin HG nr.723/2017;  Strategia națională de prevenire și combatere a violenței față de femei și a violenței în familie pe anii 2018-2023, aprobată prin HG nr.281/2018, modificată prin HG nr.318/2021.  În esență, Programul de ordine și securitate publică pentru anii 2022 – 2025, va contribui la implementarea prevederilor Acordului de Asociere dintre Republica Moldova și Uniunea Europeană, care la Titlul III „*Libertate, securitate și justiție*”, prevede că „*Respectarea drepturilor omului și a libertăților fundamentale va ghida toate activitățile de cooperare în domeniul libertății, al securității și al justiției*” (art.12) și va fi asigurată interacțiunea între părți „*…în ceea ce privește prevenirea și combaterea tuturor formelor de activități infracționale și ilegale, organizate sau nu, inclusiv cele cu caracter transnațional*” (art.16).  Totodată, Programul de ordine și securitate publică pentru anii 2022 – 2025 vine să asigure realizarea priorităților Agendei de Asociere dintre Republica Moldova și Uniunea Europeană pentru anii 2021-2027, și anume:   1. *Cu privire la drepturile și libertățile fundamentale ale omului:*   - integrarea în activitatea serviciilor de ordine și securitate publică a abordării bazate pe drepturile omului;  - integrarea cerințelor de accesibilitate pentru persoanele cu dizabilități în normativele de amenajare a infrastructurii serviciilor de ordine publică și a instrumentelor de comunicare cu persoanele cu dizabilități senzoriale;  - abilitarea angajaților din sectorul de ordine publică cu competențe pentru protejarea libertății de exprimare și libertății de întrunire în mediul digital.   1. *Cu privire la rele tratamente și tortură:*  * prevenirea actelor de tortură și rele tratamente aplicate persoanelor aflate în custodia serviciilor de ordine publică și facilitarea semnalării și investigării cazurilor suspecte; * înființarea și amenajarea, în cadrul subdiviziunilor teritoriale ale poliției, a sălilor de audiere, a sălilor de prezentare în vederea recunoașterii persoanei, a sălilor de ședințe în condiții confidențiale ale persoanelor bănuite/învinuite și a sălilor de așteptare (tranzit), conform standardelor UE.  1. *Cu privire la violența în bază de gen:*  * dezvoltarea celor mai bune practici internaționale pentru a reduce și a preveni violența, inclusiv violența împotriva femeilor.  1. *Cu privire la politica de securitate:*  * asigurarea condițiilor necesare pentru crearea oportunităților egale de integrare a femeilor în sectorul de securitate.  1. *Cu privire la specificul poliției și carabinierilor:*  * elaborarea unui nou document de politici publice pe domeniul ordinii și securității publice care să definească rolul și mandatul instituțiilor relevante (inclusiv Poliția și Carabinierii) în cadrul Ministerului Afacerilor Interne, luând în considerare provocările existente și cele mai bune practici internaționale;   - dezvoltarea cooperării cu Europol, inclusiv asigurarea schimbului de informații operaționale și strategice;  - continuarea avansării reformei comprehensive a Poliției, în conformitate cu standardele europene și cele mai bune practici, pentru a dezvolta în continuare o forță de poliție accesibilă, responsabilă, eficientă, transparentă, lipsită de corupție, profesionistă și cu resurse suficiente la nivel național și local;   * consolidarea responsabilității și asigurarea eliminării influențelor nejustificate asupra serviciilor de ordine și securitate publică; * îmbunătățirea interoperabilității intra-instituționale și interinstituționale în baza unor proceduri clare de coordonare, schimb de date și operaționalizare în beneficiul siguranței populației.  1. *Cu privire la siguranța rutieră:*  * îmbunătățirea sistemului actual al Republicii Moldova de colectare a datelor referitoare la siguranța rutieră prin alinierea la CADaS (cadrul comun de date privind accidentele rutiere în Europa) pentru o politică de siguranță rutieră mai adaptată. |
| 1. **Perioada planificată pentru elaborarea documentului de politici publice** | Ministerul Afacerilor Interne își propune realizarea exercițiului de elaborare a proiectului Programului de ordine și securitate publică pentru anii 2022-2025, până la finele primului semestru al anului curent. |
| 1. **Părțile implicate** | 1. Autorități publice implicate la elaborarea, consultarea, expertizarea și implementarea programului pentru domeniile sale de competență:   * Cancelaria de Stat; * Ministerul Finanțelor; * Ministerul Muncii și Protecției Sociale; * Ministerul Sănătății; * Inspectoratul Național de Probațiune; * Ministerul Educației și Cercetării; * Ministerul Justiției; * Ministerul Apărării; * Ministerul Infrastructurii și Dezvoltării Regionale; * Ministerul Mediului; * Biroul Politici de Reintegrare; * Consiliul Suprem de Securitate; * Serviciul de Informații și Securitate; * Serviciul de Protecție și Pază de Stat; * Biroul Relații Interetnice; * Biroul Politici de Reintegrare; * SNUAU „112”; * Procuratura Generală; * Agenția de Guvernare Electronică; * Agenția Servicii Publice; * Administrația Națională a Penitenciarelor;   - Centrul Naţional pentru Protecţia Datelor cu Caracter Personal;  - Centrul Național Anticorupție;  - Administrația Publică Locală.  2. Părțile afectate de problema de politică publică sunt:  - populația în general, la nivel de colectiv și comunitățile rurale;  - persoanele consumătoare de droguri;  - victimele violenței;  - minorii;  - participanții la evenimente publice;  - participanții în traficul rutier;  - persoanele cu dizabilități;  - persoanele care intră în contact cu serviciile de ordine publică;  - persoanele care apelează la servicii de urgență;  - angajații serviciilor de ordine și securitate publică, în special cei din prima linie, cu accent pe necesitățile specifice de gen.  3. Actorii relevanți din societatea civilă, mediul academic, mediul de afaceri, partenerii de dezvoltare:   * Ambasada Suediei; * Ambasada SUA în RM, * Fundația Soros Moldova * Asociația Obștească „Promo-LEX”; * Fundația Te Doy Moldova; * Congresul Autorităților Locale din Moldova; * Alianța Organizațiilor pentru Persoane cu Dizabilități din Republica Moldova; * Alianța INFONET; * Oficiul ONU pentru Droguri şi Crimă; * Act for Involvement; * Coaliția națională „Viața fără violența în familie”, * Centrul de Drept al Femeilor; * Centrul de informații GENDERDOC-M; * Asociația Femeilor din Poliție; * Asociația internațională „La Strada”; * Asociația Obștească „AVE Copiii”; * Institutul de Politici Publice; * Centrul Politici și Reforme; * Asociația „Inițiativa pentru pace”; * Centrul Parteneriat pentru Dezvoltare; * Oficiul Avocatului Poporului; * Consiliul privind eliminarea discriminării și asigurarea egalității din Republica Moldova; * UNHCR/Centrul de Drept al Avocaților; * Coaliția „Vocea Romilor”; * Institutul pentru Politici și Reforme Europene; * Uniunea Conducătorilor Auto din Moldova; * Automobil Club din Moldova; * Universitatea Tehnică din Moldova.   În procesul de elaborare și consultare a documentului de politici publice vor fi organizate ședințele grupului de lucru, mese rotunde cu reprezentanții societății civile, mediul academic, parteneri de dezvoltare, angajații serviciilor de ordine și securitate publică, precum și consultări și dezbateri publice. Astfel, în procesul elaborării Programului de ordine și securitate publică pentru anii 2022-2025 va fi asigurată implementarea principiului „Nimeni să nu fie lăsat în urmă”. |

1. https://ipp.md/wp-content/uploads/2021/07/624-BOP-Comunicat-de-presa-ipp.pdf [↑](#footnote-ref-1)
2. https://hudoc.echr.coe.int/eng#{%22itemid%22:[%22001-213712%22]} [↑](#footnote-ref-2)
3. https://t.me/politiadefrontiera/1376 [↑](#footnote-ref-3)